cyanic-selkie/wikianc huggingface dataset:
No. 5 Troop 10 Interallied Commando
Oppsetning
Før troppen ble aktiv, måtte den som alle britiske kommandoenheter gjennomgå et tre ukers «Commando Hardening Course» i Achnacarry ved Spean Bridge i Skottland. Dette kurset var kjent for å være svært hardt, med en meget høy frafallsprosent, mange skader og dødsfall.
Retur til England og Norge
Den 9. februar 1945 ble imidlertid No. 5 Troop trukket ut og sendt tilbake til Eastbourne.
I Norge hadde tyskerne trukket seg tilbake til Lyngen-linjen. Man så i en periode for seg et scenario med en delvis tysk tilbaketrekning fra Norge og en væpnet innmarsj av norske og allierte styrker nord for Dovre. Mannskapene i troppen skulle i tilfelle settes inn sammen med de norske polititroppene i Sverige, delvis som befal for avdelinger av Rikspolitiet og Reservepolitiet.
Den 1. mai ble troppen sendt med fly til Stockholm, hvor de av politiske grunner opptrådte i sivil. De kom til Norge med tog 9. mai. Senere samme måned ble mannskapene fordelt på de forskjellige distriktskommandoene.
Troppen ble demobilisert 2. august 1945.
Ferenc Erdei
Ferenc Erdei (født 24. desember 1910 i Makó, død 11. mai 1971 i Budapest) var en ungarsk politiker og sosiolog som fungerte som innenriksminister i den uoffisielle midlertidige regjeringen ledet av Béla Miklós. Etter den sovjetiske okkupasjonen av Ungarn kunne kabinettet ta over kontoret offisielt (i mars 1945). Under kommuniststyret var Erdei landbruksminister mellom 1949 og 1953. I denne stillingen var han ansvarlig for det som fant sted i landsbyene, også i forbindelse med grusomheter. Fra juli 1953 arbeidet han som justisminister.
Han ble utnevnt til visestatsminister under den ungarske revolusjonen i 1956, og han var en av lederne av den ungarske delegasjonen som forhandlet med sovjeterne. Den 3. november samme år ble han arrestert sammen med forsvarsminister Pál Maléter, men etter noen uker ble Erdei løslatt på grunn av János Kádárs intervensjon.
Fra 1957 var han generalsekretær i Det ungarske akademiet for vitenskap. Han fikk Kossuth-prisen to ganger, i 1948 og 1962.
Michelle Obama
Michelle LaVaughn Robinson Obama (født 17. januar 1964 i Chicago i Illinois i USA) er en amerikansk advokat og samfunnsaktivist. Hun var USAs førstedame årene 2009–2017.
Hun er ektefellen til tidligere president Barack Obama. De giftet seg i oktober 1992 og har to døtre. Da han tiltrådte som president 20. januar 2009 ble Michelle Obama USAs første afroamerikanske førstedame, og den første av slave-herkomst.
Obama er født og oppvokst i en arbeiderklassefamilie i bydelen South Side i Chicago. Faren Fraser Robinson (1935–1990) jobbet som pumpearbeider i det kommunale vannverket i Chicago. Moren Marian Shields (1937–) jobbet som sekretær. Michelle Obamas første kjente forfar var hennes tippoldefar på farssiden, Jim Robinson, som var en slave på plantasjen Friendfield i Georgetown i Sør-Carolina, der deler av familien hennes fortsatt bor.
Hun er utdannet ved Princeton University og Harvard Law School. Hun begynte sin karriere i advokatfirmaet Sidley Austin, hvor hun traff sin kommende ektemann. Hun ble så rekruttert til en stilling i borgermester Richard M. Daleys stab. Hun har også arbeidet for University of Chicago og University of Chicago Hospitals.
UFC 37.5
UFC 37.5: As Real As It Gets var et MMA-arrangement i regi av UFC i Las Vegas, Nevada, USA 22. juni 2002.
Bakgrunn
Hovedkampen for arrangementet var mellom Vitor Belfort og Chuck Liddell, der vinneren skulle få sjansen til å utfordre for UFC lett tungvekt tittelen. UFC 37.5 var det første arrangementet der Joe Rogan fungerte som sidekommentator.
UFC 37.5 ble satt sammen i all hast for å dra nytte av en ny interesse for MMA i større medier i USA. Fox Sports Net skulle vise en kamp fra UFC under et av programmene sine. Kampen som ble vist var mellom Steve Berger og Robbie Lawler, og dermed ble dette den første MMA-kampen som ble vist på amerikansk kabel-TV. Arrangementet inneholdt bare 6 kamper, noe som var mye færre kamper enn andre UFC arrangementer på den tiden. Arrangementet ble også det første siden UFC Japan som ikke ble vist direkte på betal-TV. Den ble vist i sin helhet i opptak senere. Årsaken til navnet og nummeret var at UFC 38 allerede var satt opp og promotert i England.
Østensjøbanen
Østensjøbanen er strekningen Stortinget–Mortensrud på T-banen i Oslo. Den trafikkeres per 2020 av linje 3, med endestasjon Kolsås i vest.
Historie
I 1926 ble det lagt linje fra Vålerenga, og «trikkesløyfa» på Oppsal stasjon i Aker kommune åpnet for sporvogn, i all hovedsak i egen trasé (f.o.m Brynseng) og dermed som en forstadsbane. Banen skulle betjene den såkalte Østensjøbyen: Oppsal, Bøler og Manglerud, hvor både drabantbyen(e) og banen tok sitt navn fra Østensjøvannet like ved. Etter at Lambertseterbanen ble åpnet i 1957 og Manglerud fikk egen stasjon, betjente banen kun områdene på østsiden av Østensjøvannet. Trikkelinjen ble forlenget til Bøler i 1958. På denne tiden ble det i regi av A/S Bærumsbanen kjørt pendelrute (Lilleaker-Østensjøbanen) mellom Bøler og Jar, med enkelte avganger til Kolsås. Strekningen ble så ombygget til strømskinne-system fra Brynseng, og åpnet som en del av T-banenettet i 1967. Den ble også forlenget til Skullerud via Bogerud i 1967, og dermed var all større bebyggelse sørøst i Oslo (som i dag ligger i Bydel Østensjø) på daværende tidspunkt dekket.
Videre utbygging
Oslo kommune regulerte imidlertid inn nye boligområder ytterligere sørøst i byen noen år senere, alle som i dag ligger i Bydel Søndre Nordstrand. I 1972 fremla Kontoret for by- og forstadsbaner en T-baneutredning med forslag til omfattende utbygging. Østensjøbanen ble foreslått forlenget sørover fra Skullerud via Mortensrud og Klemetsrud til Gjersrud. På Mortensrud m/Lofsrud og Bjørndal ble det startet boligbygging på midten av 80-tallet. På 2000-tallet startet man også planleggingen med ytterligere boligbygging øst for Bjørndal (på andre siden av E6) med områdene Gjersrud/Stensrud.
Avstand fra Jernbanetorget i antall km i parentes. Mortensrud stasjon er 13,0 km fra Jernbanetorget
Dette prosjektet er imidlertid ikke med i Oslopakke 3, og per 2020 finnes ingen politiske vedtak om å forlenge Østensjøbanen eller annen banebetjening av Bjørndal eller Gjersrud/Stensrud. I 2015-16 ble riktignok banen fornyet og oppgradert, og deretter ble frekvensen økt fra én til to avganger per kvarter.
Oppgradering 2021-23
T-banestrekningen mellom Brynseng og Hellerud T-banestasjoner skal fornyes, blant annet med ny T-banetrasé og ny tunnel. 8. august 2022 gjennomførte Sporveien siste sprengning i den 400 meter lange Hellerudtunnelen.
NKVD
NKVD (Narodnyj kommissariat vnutrennikh del, russisk: НКВД, Народный комиссариат внутренних дел; Folkekommissariatet for innenriksanliggender) var Sovjetunionens sikkerhetstjeneste og hemmelige politi fra 1934 til 1946.
NKVD innbefattet det regulære politiet i Sovjetunionen (inkludert trafikkpoliti, brannvesen, grensevakter og arkiver) men er bedre kjent for å drevet gulagsystemet og Hoveddirektoratet for Statens Sikkerhet (GUGB) som til slutt ble til Komiteen for Statens Sikkerhet, bedre kjent som KGB.
NKVD foretok massehenrettelser, drev Gulagsystemet med et stort nettverk av konsentrasjonsleirer (herunder slavearbeidsleirer), undertrykket motstand mot kommunistregimet, foretok massedeportasjoner av hele folkegrupper, minoriteter og befolkningsgrupper (for eksempel «kulakker») til ubebodde områder av landet, bevoktet statsgrenser, bedrev spionasje og politiske snikmord utenlands, var ansvarlig for påvirkning av fremmede regjeringer og gjennomføring av stalinistisk politikk i forhold til kommunistiske bevegelser i andre land.
I Stalin-perioden inkluderte NKVDs oppgaver blant annet etnisk rensing og folkemord. I 1940 utførte NKVD Katyn-massakren, der mellom 10 000 og 20 000 polske offiserer og intellektuelle ble henrettet. Samme år tok også NKVD-agenten Ramón Mercader livet av Lenins nære medarbeider Lev Trotskij i Mexico.
Tidlig historie
Etter den russiske februarrevolusjonen i 1917 oppløste den provisoriske regjeringen tsar-politiet og opprettet en folkemilits. Den påfølgende russiske oktoberrevolusjonen i 1917, ledet av Vladimir Lenin og bolsjevikene, som etablerte nye styresmakter med bolsjevikene i ledelsen - Den russiske sovjetiske føderative sosialistrepublikk. Etter å ha innsett at politiet ikke fungerte dyktig nok som profesjonell sikkerhetsstyrke, etablerte Sovnarkom et hemmelig politisk politi, Tsjeka, ledet av Feliks Dzerzjinskij. Denne styrken fikk rett til å foreta raske ikke-rettslige rettssaker og henrettelser, hvis det ble ansett som nødvendig for å sosialistisk-kommunistiske revolusjonen.
Tsjeka ble om-organisert i 1922 som Statens politiske direktorat, eller GPU. I 1922 ble USSR offisielt grunnlagt. Under ledelse av Nikolaj Jezjov med en utrenskning av det regionale politiske politiet høsten 1936. Men NKVD gjennomgikk en rekke organisatoriske endringer. I 1938 og 1939 alene forandret NKVD både struktur og ledelse tre ganger. På Jezjovs tid i embetet nådde den store utrenskningen (kjent som den store terroren) sitt absolutte høydepunkt i 1937 og 1938 - hvor flere hundre tusen innbyggere ble henrettet på grunn av "forbrytelser mot staten" samtidig som gulag-befolkningen ble nesten tredoblet i løpet av bare to år. Mange av disse fangene døde av blant annet underernæring, utmattelse eller av andre forhold i fangeleirene (eller under transport til disse leirene)
Ved å implementere sovjetisk internpolitikk overfor antatte fiender av den sovjetiske staten («fiender av folket») ble utallige mennesker sendt til GULAG-leire og hundretusener ble henrettet av NKVD. Formelt ble de fleste av disse menneskene dømt av NKVD-troikaer - spesielle krigsdomstoler. Kravene om beviser var svært lave: et tips fra en anonym informant ble ansett som tilstrekkelig grunnlag for arrestasjon. Bruk av «fysiske midler til overtalelse» (tortur) ble sanksjonert gjennom et spesielt dekret fra myndighetene, som åpnet døren for en rekke overgrep mot innbyggerne.
Hundrevis av massegraver som følge av slike operasjoner ble senere oppdaget over hele Sovjetunionen. NKVD fungerte også som arm fra den sovjetiske regjeringen for masse-forfølgelse og ødeleggelse av hele etniske minoriteter eller religiøs tro - deriblant den russisk-ortodokse kirken, den Den ukrainske ortodokse kirken, den romersk-katolske kirke, greske katolikker, eller andre religiøse organisasjoner. I løpet av 1930-årene var NKVD også ansvarlig for politiske drap på personer som Josef Stalin trodde motarbeide ham. Nettverk av spioner ledet av erfarne flerspråklige NKVD-offiserer ble etablert i nesten alle større vestlige nasjoner, inkludert i USA. NKVD rekrutterte agenter fra vidt forskjellige samfunnslag, fra arbeidsløse til aristokrater. De organiserte attentater i andre land mot politiske fiender av Sovjetunionen, for eksempel mot ledere av nasjonalistiske bevegelser, tidligere tjenestemenn og personlige rivaler til Josef Stalin. Blant de offisielt bekreftede ofrene for slike komplotter var:
Lev Trotskij, en personlig og politisk fiende av Stalin, ble myrdet i Mexico by i 1940. Yevhen Konovalets, fremtredende ukrainsk leder som forsøkte å opprette en separatist-bevegelse i det sovjetiske Ukraina; ble myrdet i Rotterdam, Nederland. Yevgeny Miller, tidligere general for den tidligere keiserlige russiske hæren, som på 1930-tallet var han ansvarlig for å finansiere anti-kommunistiske bevegelser i USSR med støtte fra europeiske regjeringer. Han skal ha blitt kidnappet i Paris og deretter brakt til Moskva, hvor han ble avhørt og deretter henrettet. Noe Ramishvili, statsminister i det uavhengige Georgia, forsøkte å flykte til Frankrike etter bolsjevikernes makt-overtakelse. Han var ansvarlig for finansiering og koordinering av georgiske nasjonalistiske organisasjoner, før han ble myrdet i Paris. Boris Savinkov, russisk revolusjonær og anti-bolsjevikisk terrorist, skal ha blitt lokket tilbake til Russland og angivelig henrettet i 1924. Sidney Reilly, britisk agent for MI6 som bevisst reiste inn i Russland i 1925.
Andre verdenskrig
I de fiendtlige territoriene gjennomførte NKVD en rekke sabotasje-oppdrag. Etter Kievs fall satte NKVD-agenter fyr på nazistenes hovedkvarter i Kiev, og forskjellige andre mål. Lignende handlinger fant også sted i det okkuperte Ukraina og Hviterussland. NKVD (senere KGB) gjennomførte en rekke massearrestasjoner, deportasjoner og henrettelser. Målene inkluderte både samarbeidspartnere med Tyskland, og ikke-kommunistiske motstandsbevegelser som den ukrainske UPA og den polske Armia Krajowa, som hadde som blant annet hadde som formål å skille deres egne land fra Sovjetunionen.
NKVD henrettet også titusenvis av polske politiske fanger i 1940 og 1941, inkludert under Katyn-massakren. NKVD-enheter ble også brukt til å undertrykke den langvarige partisan-konflikten i Ukraina og på Baltikum, som varte til begynnelsen av 1950-tallet. Etter Josef Stalins død i 1953 forhindret den nye sovjetiske lederen Nikita Khrusjtsjov videre NKVD-utrenskninger. Mellom 1950-tallet og 1980-tallet ble tusenvis av tidligere offer rehabilitert og dermed frikjent. Men en del av ofrene og deres pårørende nektet å søke om rehabilitering på grunn av frykt, eller mangel på dokumenter.
Denne rehabiliteringen var uansett ikke fullstendig: i de fleste tilfeller var formuleringen «på grunn av manglende bevis for kriminalitet» og det var bare et begrenset antall personer ble rehabilitert med formuleringen «frikjent for alle anklager» men vært få NKVD-agenter ble noen gang offisielt dømt for brudd på noens rettigheter.
Thomas Cup 1982
Thomas Cup 1982 ble arrangert i London i England i 1982.
Alexx Alexxander
Alexx Alexxander Event (født 21. oktober 1984) er en norsk illusjonist kjent under artistnavnet Alexx Alexxander. Han har vunnet The Merlin Award to ganger, Best Illusionist Norway 2016 og Illusionist of The Year 2019.
Bakgrunn og virke
Alexx Alexxander er oppvokst utenfor Tønsberg i Vestfold. Han fikk sin første tryllebok av bestefaren da han var fem år og har underholdt med betalte forestillinger siden han var ti. I 1997 vant Alexx Alexxander en landsomfattende tryllekonkurranse, og i 1999 tok han sølv i Nordisk mesterskap i scenemagi. Han har siden opptrådt på en rekke turneer og i flere TV-programmer i Norge, både som klovn og tryllekunstner. Han ble særlig kjent etter deltakelse i TV 2s underholdningsserie «Norske Talenter» i 2010, der han blant annet viste et spektakulært utbryternummer og ble stemt helt til finalen av både dommere og det norske folk. Magiske Cirkel Norge kåret Alexx Alexxander til «Årets tryllekunstner» samme år.
I 2011 presenterte vg.nos VGTV en serie korte filminnslag der Alexx Alexxander overrasker folk på gata i Oslo med magiske stunt. Serien fikk over 1,3 millioner visninger på få uker. Sesong to av Illusions ble lansert på VGTV sensommeren 2012 og genererte 1,9 millioner visninger. Alexx Alexxander har turnert i Norge med forestillingen Defying Gravity (2015-2016) og The Illusions of Alexx Alexxander (2017-2020), som settes opp på scener både i Skandinavia og andre land i Europa. I desember 2017 gjorde han også show i India. I juni 2019 vant han prisen «Best Global Performing Entrepreneur Talent 2019» som ble delt ut av Seed Forum Global.
Alexx Alexxander drev tidligere også underholdningsfirmaet Eventmarked.no. Selskapet leide ut og leverte underholdningsutstyr, aktiviteter, ballongdekor og reklameeffekter til arrangementer, show og kampanjer over hele Norge.
Sirene
Sirene har flere betydninger
Zygops
Zygopini er en gruppe av biller i familien snutebiller (Curculionidae). Conoderinene kan særlig kjennes på at fasettøynene er uvanlig store, og øyesnutebiller ville være et godt norsk navn på denne gruppen. Gruppen er meget artsrik i tropene, men de fleste artene er sannsynligvis ennå ikke beskrevet. I de siste årene er det blitt samlet inn store mengder materiale fra trekroner i tropene, som foreløpig ikke er taksonomisk utredet.
Utseende
Små (2 – 7 mm) snutebiller, kroppsformen varierer fra kort og bred til langstrakt. Undersiden er vanligvis mer hvelvet enn oversiden. Kroppen er mørk på grunnfarge, men har ofte et mønster av lyse skjell. Hodet er forholdsvis lite, med meget store fasettøyne som dekker det meste av oversiden. Snuten er temmelig lang og slank, i noen tilfeller lengre enn resten av kroppen. Den kan foldes inntil kroppen i en fure mellom framhoftene og holdes vanligvis nedover- eller bakoverbøyd. Antennene er knebøyde og sitter festet på snutens ytre halvdel. Brystskjoldet (pronotum) er smalere enn dekkvingene, med rundede sider, omtrent så bredt som langt. Hannene hos noen arter har et par fremoverrettede pigger på brystet som de bruker i kamp om hunnene. Dekkvingene har fine punktstriper, mangler vanligvis markerte "skuldre". Beina er vanligvis korte og kraftige, men hos noen hanner er de sterkt forlenget. Frambeina er ofte modifisert, enten kraftigere eller lengre enn de andre. Lårene er tykke, spindelformede, og har ofte en kraftig tann på undersiden.
Levevis
For de fleste av de tropiske artene er lite kjent om biologien, men disse billene ser ut til å være tallrike i trekronesjiktet i tropisk regnskog. Man finner ofte billene på død ved og løvverk. Det er kjent at larvene kan utvikle seg i død ved, i bladstilker (på tropiske planter med store blader, blant annet slekten Cecropia), som bladminerere og i frø. Noen få arter er kjent som skadedgjørere, blant annet på bomull. Hos noen arter kjemper hannene om hunnene, de har da gjerne spesielle strukturer (spydlignende pigger, lange bein) som de bruker i denne kampen. Et uvanlig trekk er at de voksne billene av noen arter er svært kjappe og løper rundt på en måte som minner om enkelte fluer. Det vanlige hos snutebiller er at de voksne billene er ganske trege.
Utbredelse
Slekten er vidt utbredt i den Nye verden.
Friedrich von Fürstenberg (Landdrost)
Friedrich von Fürstenberg-Herdringen (født 1. mars 1576 i Burg Bilstein, død 9. august 1646) var en Kurkölnisk Landdrost i hertugdømmet Westfalen, Pantherre i Amt Bilstein og Amt Fredeburg såvel som grunneier i Herdringen og andre besittelser.
UFC 37
UFC 37: High Impact var et MMA-arrangement i regi av UFC i Bossier City, Louisiana, USA 10. mai 2002.
Citizens’ Movement for Democracy and Peace
Citizens' Movement for Democracy and Peace (CMDP – Borgerbevegelsen for Demokrati og Fred) er en menneskerettsorganisasjon i Nepal.
CMDP blei danna i juli 2005, som et resultat av kong Gyanendras statskupp 1. februar samme år.. Organisasjonen spilte ei sentral rolle under det store demokratiopprøret Jana Andolan 2006.
Sammensetning og ledelse
Organisasjonen samler ledende menneskerettighetsaktivister, intellektuelle, tidligere ministre, entreprenører, sentrale statsbyråkrater osv. som har innflytelse utenom de tradisjonelle politiske partiene.
Den har blitt ansett for å være en slags felles ledelse for den ikke-partipolitiske demokratibevegelsen og det sivile samfunn (civil society) i Nepal.
CMDP har medlemmer som har sentrale kontakter på begge sider i den 10 år gamle borgerkrigen i Nepal og som har spilt ei rådgivende rolle i fredsforhandlingene. Samtidig har de både kritisert og blitt angrepet av begge sider i konflikten. Dette har gitt flere av CMDP-lederne større troverdighet enn de tradisjonelle lederne, som ofte har blitt kritisert for å være egoistiske og korrupte.
Stryn
Stryn er en kommune innerst i Nordfjord i Vestland fylke (tidligere i Sogn og Fjordane fylke). Kommunen grenser i nord til Volda og Stranda, i øst til Skjåk, i sørøst til Luster, i sørvest til Sunnfjord og i vest til Gloppen og Stad.
Kommunesenteret Stryn har innbyggere per 1. januar. I middelalderen ble Stryn skrevet Strjon el. Strion, som trolig betyr den strømmende, med referanse til Stryneelva.
Citizens’ Movement for Democracy and Peace
Kamp mot kong Gyanendras diktatur
Under kong Gyanendras diktatur i 2005 organiserte CMDP protester, og  mange ledende medlemmer blei fengsla.
Stryn
Kommunevåpenet
Stryn sitt kommunevåpen ble godkjent ved Kongelig resolusjon den 11. desember 1987. Motivet er en lindekvist i gull med fire blader på grønn bunn. De fire lindebladene symboliserer bygdelagene omkring fjorden, og at linden er et treslag i Europas nordligste fredede edelløvskog som ligger i Flostranda i Stryn. Våpenet er tegnet av Heidi Heggdal.
Solund
Solund er en kommune i distriktet Ytre Sogn i Vestland fylke, med administrasjonssenter på tettstedet Hardbakke. Kommunen ligger på øyer ytterst i Sognefjorden mot Nordsjøen. Med sine mange øyer, holmer og skjær er dette den vestligste kommunen i landet. Mot nord ligger kommunene Askvoll og Fjaler, mot øst ligger Hyllestad og mot sør Gulen.
Stryn
Tettsteder i Stryn kommune
Stryn er kommunesenter med innbyggere.
Citizens’ Movement for Democracy and Peace
Kamp mot kong Gyanendras diktatur
I politiske krav gikk CMDP lengre enn de fleste parlamentariske partiene i Sjupartialliansen for demokrati i Nepal, bl.a. ved å kreve republikk og valg på ei ny grunnlovsgivende forsamling. Ettersom disse krava blei stadig mer sentrale i de store demonstrasjonene, bidro det til å gi organisasjonen økt støtte.
Solund
Den største øya i Solund er Sula (116 kvadratkilometer). Andre større øyer er Ytre Sula, Losna, Nesøyna, Ospa, Rånøyna, Færøyna (to steder), Lågøyna og Hågøyna. Ytterst i vest (på ca. 4º 30') ligger Utvær med Utvær fyr. Solund er knytta til riksvegnettet ved ferge mellom Rutledal i Gulen kommune og Krakhella på Sula. Herfra går riksveg 606.
Stryn
Tettsteder i Stryn kommune
Per 2016 er Stryn kommune inndelt i fire statistiske delområder med tilsammen 31 grunnkretser:
Citizens’ Movement for Democracy and Peace
Kamp mot kong Gyanendras diktatur
Det gjorde også at dens paroler kom mer politisk på linje med de som blei stilt av opprørspartiet NKP (Maobadi), og førte til at kongevennlige kretser anklaga CMDP for å være en frontorganisasjon for maoistene.
Solund
I Solund finnes sandsteiner fra devontiden. Tilsvarende rester etter avsetningene i devontiden finnes også ved Fensfjorden, Kvamhesten, Håsteinen og Hornelen. Tilsammen utgjør disse geologiske feltene, Devonfeltene på Vestlandet, en viktig del av Norges geologi.
Stryn
Turistattraksjoner
Blant attraksjonene i Stryn kommune er Briksdalsbreen (brearm av Jostedalsbreen) i enden av Oldedalen, og Loen Skylift, som åpnet i 2017.
Citizens’ Movement for Democracy and Peace
Virksomhet etter at diktaturet falt 2006
Etter at diktaturet falt gikk CMDP inn for at avtalen mellom Sjupartialliansen og Maoistene måtte overholdes og fredsforhandlingene drives raskt framover.
Stryn
Turistattraksjoner
Jostedalsbreen nasjonalparksenter ligger på Fosnes i Oppstryn.
Citizens’ Movement for Democracy and Peace
Virksomhet etter at diktaturet falt 2006
I juli 2006 lanserte CMDP starten på en serie demonstrasjoner, bl.a. for å få oppløst parlamentet fra 1999 og få oppretta ei felles regjering foran valget på grunnlovsgivende forsamling.
Solund
Navnet
Navnet Solund er kjent allerede i Egilssoga, som har handling fra 900-tallet, men først fikk sin skriftlige form på 1200-tallet. Vi har derfor ikke sikkert belegg for navneformen Solundir for lenger tilbake enn 1200-tallet. «Sol» har ikke noe med solen eller skosåle å gjøre, men kan stamme fra sólh, et gammelt ord for «fure, fordypning», beslektet med angelsaksisk sulh, som betydde «plog, plogfure». Særlig landskapet på Indre Sula er sterkt gjennomskåret av furer. Samme ordet kan være opphav til navnet Sola på Jæren.
Stryn
Turistattraksjoner
På nordsiden av fjorden ligger Panoramaveien, som går langs fjorden og ender opp i Eid kommune. Lodalen er også en populær naturattraksjon, men også med en dramatisk historie i forbindelse med ras fra Ramnefjellet.
Solund
Navnet
Hovedleddet -und har flertall i Egilssoga, men entall hos Snorre. Professor Oddvar Nes på Nordisk institutt i Bergen skal ha forklart und-leddet med at det er mange av det som førsteleddet beskriver (ifølge Hans S.Steinsund fra Solund). Navneforskeren Eivind Vågslid foreslo i 1974 at Solund kunne være et hund-navn, med hund i betydningen «god fiskeplass», fra det urgermanske verbet hintan som har gitt opphav til det engelske verbet hunt (= jakte) og vårt verb hitte (= finne). På en tid da en ennå ikke drev med havfiske, var trolig Solund en fiskeplass med rike fangstmuligheter.
Citizens’ Movement for Democracy and Peace
Virksomhet etter at diktaturet falt 2006
I januar 2007, under opprøret i Tarai, sendte CMDP ei gruppe til distriktene som var spesielt ramma som bl.a. laga en rapport om menneskerettighetsbrudd, kritiserte de politiske partiene og oppfordra regjeringa til å innfri krav om økt politisk representasjon.
Solund
Grønehelleren
På Ytrøy under en heller, ikke langt fra åpne havet, fant man en avfallsdynge med knokkelrester, skjell og redskaper fra steinalderen. Her har vært bosetning fra eldre steinalder med redskaper lagd av grønnstein fra Hespriholmen, og så sent som i jernalderen har helleren fremdeles vært brukt av folk på fangst. Det meste av avfallet skriver seg likevel fra yngre steinalder. Da hadde skifer vunnet innpass som redskapsmateriale, selv om grønnstein fremdeles var i bruk. Keramikken avslører kontakter nordover, siden noe inneholder asbest. I de øverste lagene finner man forrustet jern. Ytrøy må ha vært skogkledd i Grøneheller-folkets tid, for her er knokler etter både villsvin, bjørn, rødrev, mår og orrfugl.
Fire begravelser har funnet sted i avfallsdyngen. Tre av skjelettene er morkne og innfiltret i hverandre. Det fjerde er derimot godt bevart. Det dreier seg om en gutt i syttenårsalderen, velnært og uten tegn til å ha utført hardt arbeid. Han fikk ingen gravgaver, men var lagt i sovestilling, liggende på høyre side med bøyde knær, og siden dekket med søppel datert til yngre steinalder. Mens bondebefolkningen i Sør-Skandinavia gravla sine døde med gravgaver og markerte gravstedet, grov fangstfolket i Grønehelleren og andre heller-boplasser som Vistehola, rett og slett ned sine døde sammen med det andre avfallet. Men det var også store forskjeller på fangstfolk innbyrdes. Kvarts, som var av stor betydning for fangstfolket ved Straume på Radøy, brydde ikke Grønehellerfolket seg med i det hele tatt. Enda dette var samtidige folkegrupper, var kontrasten større enn kontakten.
Stryn
Turistattraksjoner
En av Norges 18 nasjonale turistveier er Gamle Strynefjellsveien, som går mellom Stryn og Skjåk. Langs veien ligger alpinsenteret Stryn sommerski.
Liste over kulturminner i Våler (Innlandet)
Liste over kulturminner i Våler er en oversikt over fredede og/eller bevaringsverdige bygninger og elementer i Våler. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Camporredondo-demningen
Camporredondo-demningen er en demning i provinsen Palencia i Spania. Det ligger i elva Carrión, i nedbørfeltet til Duero, beliggende nord i landet.
Reservoaret er på 3,88 km² (388 hektar), mens vannmassene som demmer opp har et volum på inntil 70 millioner m³. Selve damanlegget er 75,5 meter høyt og 160 meter lang, og er en gravitasjonsdam.
Furuspinner
Furuspinner (Dendrolimus pini (Linnaeus, 1758)) er en sommerfugl i gruppen ekte spinnere (Lasiocampidae).
Furuspinneren er vanlig i furuskog over hele det sydlige Norge, på Sørlandet og Østlandet, nordover inn i Hedmark. I resten av landet er den sjeldnere og er bare funnet i Hordaland og ytre Nord-Trøndelag. Den finnes i Nord-Afrika, Europa og Asia. Men den mangler på De britiske øyer.
Utseende
Furuspinneren har grå eller brungrå forvinger, de fleste er mest brunlige. Den har ett rustbrunt tverrbånd med hvite render tvers over vingen, og en liten, hvit, halvmåneformet flekk, omtrent en tredel fra vingeroten. Bakvingene er ensfarget rustbrune eller gråbrune. Hunnen er ofte litt større og lysere enn hannen. Vingspennet er vanligvis mellom 52-90 millimeter, hannen er minst.
Larven varierer mellom askegrå til rødbrun farge, og har lange hår. Den har noen mørke partier på ryggen og lysere striper langs sidene. To blå nakkeflekker bak hodet er et sikkert kjennetegn.
Levevis
Furuspinneren har en 2-årig livssyklus i Norden, men utviklingstiden går over 3 kalenderår. I sydlige deler av Europa, hvor det er varmere er utviklingen bare ett-årig.
Furuspinneren er nattaktiv og flyr i juli og august, i furuskog eller blandingsskog med furu. Hunnen legger egg på bark av furugreiner eller på furunålene, enkeltvis eller i små grupper. Hun kan legge omtrent 200 egg. Etter 2-3 uker klekker eggene og larvene søker til furubaret og spiser furunålene.
Larvene overvintrer to ganger. Overvintringen skjer på bakken under mose.
Larvene spiser og vokser til lengden på dagen har enn viss lengde, en nedre grense. Larvene er nå omtrent 15-30 millimeter lange. De firer seg ned til bakken i en spinntråd. Der kryper de ned i skogbunnen, under mose eller lignende, og overvintrer. Kulden gjør at kroppsaktiviteten blir nedsatt og larvene befinner seg i en hviletilstand (diapause). De livner ikke til før daglengden øker og temperaturen stiger.
Til våren kryper de opp langs furustammen. I løpet av den andre sommeren vokser larvene mye, men i Norden rekker de ikke å bli ferdig utvokst. Larvenes lengde er øket til 50-60 millimeter. Når daglengden om høsten når en viss nedre grense søker larven til et sted under treet for overvintring i skogbunnen.
Skadedyr
Normalt er furuspinneren temmelig fåtallig. Masseangrep av furuspinner forekommer ikke ofte i Norge, men enkelte år kan den opptre i store mengder. Den har hatt masseutbrudd i Elverum og distriktene omkring med neste hundreårs mellomrom. (1812-16 og 1902-1904).
Masseangrepet i 1902-1904 ble bekjempet med limringer, plassert rundt trestammen. Hvert tre ble påmontert en 40-50 millimeter bred limring tidlig om våren. Da larvene krøp opp langs stammen etter overvintringen ble de sittende fast på limringen og døde. 20-30 000 dekar skog ble behandlet, og i 1903 bestilte Hedmark skogselskap 200 tonn «larvelim» fra Tyskland. På hvert tre var det gjennomsnittlig 200 larver i limet, men det var enkelte tre med omtrent 2 000 døde larver.
Et furuspinnerangrep ville idag trolig bli bekjempet med insekticider eller patogener spredt fra luften.
Årsakene til furuspinnerens masseutbrudd er ukjent. Men det kan tyde på at masseangrep kommer etter varme og tørre sommere.
Mufti
En mufti (arabisk: مفتى ) er en islamsk lærd som fortolker og appliserer islamsk rett (sharia) og som har myndighet til å utstede fatwaer (eller fataawa, som er den arabiske flertallsformen).
I motsetning til hva som antas av både muslimer og ikkemuslimer, er en fatwa ikke bindende for alle som bekjenner seg til den islamsk tro.
Etterretningsskolen
Etterretningsskolen er en norsk militær skole i Lutvann leir i Oslo. Skolen tilbyr språk- og etterretningsutdanning, i tillegg til befalsutdanning.
Skolen er underlagt Forsvarets høgskole og utdanner i høyere utdanning / akademiske studier.
Om skolen
Skolens motto er Non favet fors nisi mente praeparatis («Det forberedte sinn utnytter mulighetene best»), mens Hugin og Munin preger skolens logo. Innenfor inngangspartiet har Finn Eirik Modahl laget en veggskulptur som har fått navnet "Kodevegg" i stål og aluminium, med historisk referanse til etterretningsorganisasjonen XU.
Aktivitet
Fagutdanningstilbudet til skolen er gradert, mens programmene og emnene innen etterretningsstudier er åpen informasjon. Etterretningsstudier forstås som vitenskapelige studier av etterretning som kognitivt, sosialt, kulturelt og politisk fenomen.
I 2019 gjennomføres opptak til et utdanningsløp bestående av russisk språk, etterretningsfag, og befalsutdanning. Utdanningen vil vare i 2,5 år. Dette innebærer 2 års fagutdanning innen etterretning og språk, samt et femte semester med befalsutdanning og etterretningsfag/etterretningsledelse.
Etterretningsskolen driver sin forsknings- og utviklingsvirksomhet gjennom Senter for etterretningsstudier (SES). Senteret skal drive målrettet forskning for etterretningsmiljøet og benytter både åpent og gradert kildemateriale. Forskerne ved SES underviser i skolens øvrige avdelinger.
Historie
Militært språkkurs i russisk ble første gang organisert i 1954 for å utdanne avhørere til mobiliseringsforsvaret. Dette kurset ble organisatorisk lagt inn under sjefen for Hans Majestets Kongens Garde.
Hærens behov for mer utdanning innen etterretningstjeneste resulterte i opprettelsen av Etterretnings- og sikkerhetsvingen ved kavaleriets øvingsavdeling på Trandum leir i 1955. I 1958 ble Etterretnings- og sikkerhetsvingen flyttet til Husebyleiren, og året etter slått sammen med språkkurset under navnet Hærens skole i etterretnings- og sikkerhetstjeneste.
I 1970 fikk skolen navnet Forsvarets skole i etterretnings- og sikkerhetstjeneste og flyttet til Akershus slott og festning og videre til Lutvann i 1978–79. I 1978 fikk det såkalte «A-kurs i russisk» godkjennelse som grunnfag ved Universitetet i Oslo med 20 i vekttall. Fra 1979 fikk samme kurs status som befalsskole.
Skolens faglige innretning de neste tyve årene var stabil med et fortsatt klart fokus på russisk og Sovjetunionens militære kapasiteter.
Fra slutten av 1990-tallet startet skolen en forsiktig tilpasning til en ny hverdag for Forsvaret, gjennom først å øke sitt språklige fokus. I tillegg til russisk og senere arabisk som begge ble skolens faste språkområder, har skolen utdannet i bosnisk/kroatisk/serbisk, albansk, pashto og dari. Den militære utdanningen ble også markant forbedret da språkoperatørenes hverdag ble mer og mer skarp. Spesielt under operasjonene i Afghanistan ble Etterretningstjenestens operatører ofte brukt i fremste linje.
Den største omorganiseringen fra å fokusere på mobiliseringsforsvaret til fullt ut å fokusere på innsatsforsvarets behov for etterretningskompetanse, kom imidlertid først midt på 2000-tallet. Som en konsekvens av dette ble skolen underlagt sjefen for Etterretningstjenesten i 2009 og ble dermed tjenestens egen skole. Dernest startet arbeidet med å bygge opp en akademisk pilar i tillegg til den solide fagutdanningen som skolen allerede leverte. Skolen ble så akkreditert som en høyskole i 2013. Skolen tok samtidig over et påbygg til eksisterende bygningsmasse som skulle huse høyskoleaktiviteten. Påbygget fikk navnet «Bletchley-fløyen» for å hedre Bletchley Park og aktiviteten som ble drevet der under andre verdenskrig. Skolens fagutdanning foregår i «XU-fløyen» som er oppkalt etter etterretningsorganisasjonen XU.
Mariem Homrani
Mariem Homrani (født 25. januar 1991) er en tunisisk bokser.
Etterretningsskolen
Historie
Skolen hedrer også norske, amerikanske og britiske etterretningsautoriteter ved å kalle opp klasserom etter flere av disse. Norske navn som preger noen av klasserommene er Lauritz Sand, Sven Sømme og Gunnar Kværk (alle tidligere XU-operatører), samt Ragnvald Alfred Roscher Lund (første sjef for FO/E) og Aleksej Perminow (første lærer i russisk ved skolen). I tillegg er skolegården oppkalt etter Anne-Sofie Østvedt Strømsnæs (XU) «Anne-Sofies plass», for å hedre kvinners innsats for norsk etterretning.
Det markant endrede fokuset til skolen siden 1970, medførte at Forsvarssjefen besluttet at skolen skulle hete Forsvarets etterretningshøgskole fra 1. januar 2014. I forbindelse med Forsvarets utdanningsreform i 2018, ønsket Etterretningstjenesten selv å bli omgjort til en fagskole, og ble omdøpt til Forsvarets etterretningsskole
Varg veum
Varg veum eller varg i veum (norr.: vargr í véum) er et norrønt uttrykk, som direkte oversatt betyr ulv i helligdommene eller ulv i tempel, og som ble brukt om personer som ble lyst fredløs etter å ha begått en forbrytelse på et hellig sted eller på et rettssted.
Mariem Homrani
Hun representerte Tunisia under Sommer-OL 2020 i Tokyo, hvor hun ble utslått i åttendedelsfinalen.
Heinrich Hoffmann (fotograf)
Heinrich Hoffmann (født 12. september 1885 i Fürth, død 16. desember 1957 i München) var en tysk fotograf, kjent som «hoffotograf» for Adolf Hitler. Hoffmann tok en rekke portretter av Hitler, men også bilder av føreren i mindre formelle sammenhenger, samt av en rekke andre sentrale personer i den tyske ledelsen. Hoffmann var opplært av sin far som hadde vært fotograf ved kong Ludvig 3.s hoff. I 1908 åpnet Hoffmann jr. sin egen foto-forretning i Schellingstrasse 33, men flyttet senere til større lokaler i Schellingstrasse 50 (der hovedinngangen til NSDAPs hovedkvarter lå i bakgården), og det var der hans 17 år gamle assistent Eva Braun ble presentert for Hitler i 1929. Hoffmann var blant de første som meldte seg inn i NSDAP - allerede i 1920. På 1920-tallet var den ukjente Hitler hyppig gjest i Hoffmanns hyggelige hjem i München-forstaden Bogenhausen, som husvenn av Hoffmanns kone, skuespillerinnen Therese «Lelly» Baumann, og de to barna Henriette («Henny») som han kalte mein Sonnenschein («mitt solskinn»), og Heinrich («Heini»). Hitler frydet seg over hjemmebakte kaker og prat om kunst og musikk som et avbrekk fra sin trøstesløse hybeltilværelse. Etter Lellys død i 1928 endret Hoffmann seg fra en hyggelig, men opportunistisk lykkejeger til en fyllik, men Hitler slo aldri hånden av ham. Tvert om utnevnte Hitler ham til professor i 1938. Denne tittelen ble annullert i november 1950, men Hoffmann brukte den likevel når han følte for det. I 1940 fikk Hoffmann attpåtil plass i Riksdagen.
Hitler likte dårlig å bli fotografert, men innså etter hvert verdien av fotografier av seg selv som en del av den nasjonalsosialistiske propagandaen. Dermed fikk Hoffmann og hans fotostudio i München tilnærmet enerett til å forevige føreren. Alle fotografier, filmer og lydopptak av Hitler måtte for øvrig godkjennes av propagandaministeriet før de ble offentliggjort.
Hoffmann presenterte Hitler for Eva Braun med navnet «herr Wolf». I 1936 flyttet hun inn i Hitlers feriebolig Berghof i Berchtesgaden der også Hoffmann var gjest. I 1937 utga Hoffmann den illustrerte boken Hitler abseits vom Alltag («Hitler borte fra hverdagen») med foto fra Berghof. Hitler var svært opptatt av hvilket inntrykk offentligheten fikk av ham, og ifølge Hoffmann ble alle foto av Hitler i Lederhosen trukket tilbake i 1933; men noen finnes fortsatt. Det var et problem for Hoffmann at Hitler helt manglet det nordiske utseendet som nazismen vektla, så han fokuserte i stedet på Hitlers øyne.
I mars 1932 giftet Henriette Hoffmann seg med Baldur von Schirach. Hun var venninne av både Hitlers niese Geli Raubal og av Eva Braun, og kjente begge godt. Hoffmann selv giftet seg igjen, med Erna Gröbke.
Martin Bormann lyktes mot slutten av krigen i å isolere Hitler mer og mer, og klarte å holde også Hoffmann unna Hitler ved å lyge om at Hoffmann var syk av tyfus. Hoffmann måtte be sin tidligere assistent Eva Braun om hjelp, og hun sørget for å vise Hitler legeattestene som forsikret at Hoffmann var frisk.
Storparten av Hoffmanns fotoarkiv ble tatt som krigsbytte av den amerikanske militærregjeringen, og befinner seg i dag i USAs nasjonalarkiv i Maryland. Den delen av arkivet som ble værende i Europa, ble anskaffet av Bayerische Staatsbibliothek i 1992, 2001 og 2003 med bidrag fra det tyske forskningsinstitutt.
Fredrik Allertsen
Fredrik Riise Allertsen (født 5. januar 1991 i Tromsdalen) er en norsk fotballspiller.
Han har blant annet spilt for Tromsdalen, Kvik Halden, Senja, Finnsnes, Fløya og Lyn.
Afrikamesterskapet i håndball for menn 2000
Afrikamesterskapet i håndball for menn 2000 ble arrangert i Alger i Algerie i 2000.
Øyvin Thon
Øyvin Thon (født 25. mars 1958 i Drammen) er en norsk tidligere orienteringsløper og verdensmester. Han var medlem av idrettslaget IF Sturla i Drammen og senere Bækkelagets Sportsklub i Oslo.
Øyvin Thon er verdensmester i orientering sju ganger, det vil si to ganger individuelt og fem ganger var han med på Norges seirende stafettlag. Han vant sitt første individuelle VM-gull i Tammerfors, Finland 1979, og sitt andre i Thun, Sveits 1981. Begge gangene tok Norge de tre første plassene! I 1979 vant nemlig Thon foran Egil Johansen (sølv) og Tore Sagvolden (bronse). I 1981 vant Thon foran Tore Sagvolden (sølv) og Morten Berglia (bronse)
Stafettgullene i VM vant han i 1981 (Sveits), 1983 (Ungarn), 1985 (Australia), 1987 (Frankrike) og 1989 (Sverige).
Øyvin Thon vant NM 15 ganger i perioden 1979 til 1987, hvorav én seier på den klassiske distansen, 3 i lang løype (det som nå blir kalt ultralangdistanse), 3 i nattorientering og 8 i stafett med IF Sturla. Han fikk kongepokalen i 1980.
Fjellklatring
1. oktober 2005 nådde han toppen av verdens sjette høyeste fjell, Cho Oyu, på grensen mellom Nepal og Kina.
14. mai 2011 nådde han toppen av verdens sjuende høyeste fjell, Dhaulagiri, Nepal, som en av de tre første nordmennene som besteg fjellet. De to andre var Britt Volden og Stian Voldmo.
Alsakertunnelen
Alsakertunnelen er en veitunnel i Kvinnherad kommune i Hordaland. Den er 55 meter lang og utgjør en del av fylkesvei 40.
Refreng
Refreng, eller omkved, er en verselinje som gjentas for hver strofe av et dikt. Innen musikk brukes også betegnelsen chorus.
Bruken av refreng assosieres særlig med en sangstruktur på vers-refreng-form som typisk plasserer et refreng i nesten enhver sang. Refrenget står ofte i sterk kontrast til verset innen populærmusikken, både melodisk, rytmisk og harmonisk, og inneholder ofte høyere dynamikknivå og aktivitet, gjerne med ytterligere instrumentering.
Omkved kan også ha flere linjer, som gjør at det nærmest kan utgjøre flere selvstendige strofer. Et omkved kan også stå inni en strofe; da kalles de «innstev» eller «mellomsleng».
Omkved er karakteristisk for middelalderballadene og folkeviser. I danseviser framførte ofte forsangeren den egentlige teksten, mens omkvedet ofte ble sunget av dansende. Omkvedet stod som regel ikke i direkte forhold til den egentlige folkeviseteksten.
Innen sang bryter refrenget i regelmessige intervaller utviklingen til sangen.
Etymologi
Ordet «refreng» kommer av fransk refrain, som igjen kommer av gammelfransk refaindre, «gjenta»; den gammelfranske formen avledes av det latinske prefikset re-, «igjen», samt frangere, «bryte».
«Omkved» kommer av ordet «kvede», som betyr «synge». Ordet kommer av norrønt kveða – «si», «uttale», «kvede», «synge», «dikte»; ordet gir også gjennom dansk ordet «kvad». «Kvede» kommer videre fra germansk *kʷéþan-, «si», og den indoeuropeiske roten kan muligens være *gwet-, «tale».
Method Man
Clifford Smith (født ), bedre kjent under artistnavnet Method Man, er en amerikansk rapper og skuespiller. Han er medlem av rap-/hiphop-gruppa Wu Tang Clan og en halvdel av duoen Redman & Method Man.
Rødtopplundmåler
Rødtopplundmåler (Perizoma bifaciata) er en sommerfugl i gruppen av de egentlige målere (Geometridae). Den er bare funnet noen få ganger langs Oslofjorden i Norge og blir vurdert som sårbar (VU) på Norsk rødliste for arter.
Utseende
En nokså liten (vingespenn 18 – 21 mm), slank, mer eller mindre brunlig måler. Forvingen kan variere i grunnfarge fra lyst gulbrun til mørkt rødbrun, som oftest med et bredt, mørkere tverrbånd i midten, men dette kan være utydelig. Båndet er kantet på begge sider med brede, doble, uregelmessig buktede hvite bånd. Vingespissen har en hvit, trekantet flekk. Bakvingen er gråhvit. Larven er kraftig, lyst grågrønn med korte, hvite børster.
Levevis
Arten har larver som lever i frøkapslene til rødtopp (Odontites spp.) og store arter av øyentrøst (Euphrasia spp.), begge i snylterotfamilien (Orobanchaceae). Denne arten overvintrer som puppe, noen ganger kan den ligge over ett eller flere år, noe som er uvanlig for målere. De voksne sommerfuglene flyr i juli–august.
Utbredelse
Arten finnes i den palearktiske sone. I Norge er den sjelden og bare funnet i Østfold, Akershus, Vestfold og Aust-Agder.
Visor i närheten
Visor i närheten er et LP-studioalbum av den svenske visesangeren Fred Åkerström, utgitt i 1965 på plateselskapet Metronome. På albumet tolker Åkerström Fritz Sjöströms viser.
Albumet ble produsert av Anders Burman og spilt inn med Rune Persson som tekniker. Illustrasjonene ble laget av Sjöström og foto av Bengt H. Malmqvist. Låtene «Närbild», «Porträtt av en majstång» og «Närhet» ble arrangert av Bengt Hallberg og akkompagnert av dennes orkester.
Šeteniai
Šeteniai (polsk: Szetejnie) er en landsby i Kėdainiai kommune i Litauen. Den ligger 13 km nord for Kėdainiai, ved bredden av Nevėžiselven.
12. juni 1999 ble Czesław Miłosz kultursenter åpnet i låven hvor Czesław Miłosz ble født, og dette inneholder blant annet en utstilling viet Miłosz.
Cecilia og rallaren
«Cecilia og rallaren» er den mest kjente av alle rallarvisene, og Svensk Visearkiv har over hundre varianter av denne på en blanding av norsk og svensk. De fleste er fra Sverige, men en del trykk kommer fra Finland også. Visa har vært kjent siden 1893, men opprinnelig var dette en engelsk sjømannsvise som kom på trykk i 1885 under tittelen «There Was a Sailor from Dover». I Finland er den ennå sjømannsvise, men den norske/svenske versjonen ble altså rallarsang. På en del skillingstrykk er ikke navnet Cecilia brukt, men Särling og Serlin. Visa er innspilt på Frem fra Glemselen kap. 4 med Rita Engebretsen.
Teksten
han fridde til en pike skjønn, Cecilia hette hun. Hennes tanker var frimodige, hennes hjerte sto i brann, for hver gang som hun snakket med den raske rallarmann. ta den du skjønn Cecilia inntil du bliver min, jeg skjenker deg mitt hjerte, jeg skjenker deg min hånd, hvis du med meg vil knytte nå det dype kjærlighetsbånd. for du er kun en rallare og jeg en jomfru fin, nei bort med sånne tanker og bort med slikt begjær, tro aldri at jeg holde kan en rallargutt så kjær. han reiste ut til fjerne land fra sin utvalgte ros. Han tenkte på Cecilia som hadde svart ham nei, da han om hennes hjerte ba ut i en kjærlighetsvei. da falt den skjønn Cecilia i febersykdom inn, den sykdommen var blandet med kjærlighet og sorg, fordi hun hadde svaret den raske rallar nei. av gutter ble hun båret til gravens dystre kår. Ja ut i dette huset, ja ut i denne grav, der hviler nå Cecilia jeg engang elsket har. tag mot en gosses tilbyd når det bjudas på, låt aldri sådant høgmot i deres hjerte bo, i gravens mørke bolig der finner allting ro.
Holyrood Palace
Palace of Holyroodhouse, uformelt kjent som Holyrood Palace, er en av Storbritannias kongelige residenser. Palasset, som er i enden av Royal Mile i Edinburgh, var opprinnelig et kloster som ble grunnlagt av David I av Skottland i 1128. Fra det 15. århundre var det den skotske monarkens hovedresidens.
Navnet Holyrood er en anglifisering av skotsk Haly Ruid, «Hellige kors».
Klosteret
Ruinene av augustinerklosteret finnes på eiendommen. Det ble reist i 1128 av David I av Skottland, og ble brukt i mange kongelige seremonier, som kroninger og bryllup. Taket kollapset i det 18. århundre, og ble ikke reparert.